Servis centar “DLAN” Zenica realizovao druženje majki uz pripremu tradicionalne četenije

Servis centar za podršku porodicama djece i osoba s poteškoćama u razvoju “DLAN” Zenica već skoro dvije godine je na usluzi porodicama koje imaju člana s poteškoćama u razvoju bez obzira na dob ili dijagnozu. Svakodnevno se radi kako sa korisnicima tako i sa članovima njihovih porodica.

Hladni januarski dan je ovog puta iskorišten za druženje majki uz pripremu tradicionalne četenije.

“Svaka radionica sa sobom nosi određenu energiju i ima unaprijed zacrtani cilj. Sretni smo što našim aktivnostima možemo doprinijeti poboljšanju života porodica, a zadovoljstvo koje vidimo na njihovim licima je naš uspjeh. Današnja radionica samo je jedna u nizu aktivnosti koje provodimo i svakodnevno pripremamo za naše korisnike”, rekla je Adisa Dizdarević – edukator/rehabilitator Servis centra.